CELEX: 62011CN0586
Language: sk
Date: 2011-11-24 00:00:00
Title: Vec C-586/11 P: Odvolanie podané 24. novembra 2011 : Regione Puglia proti rozsudku Všeobecného súdu (prvá komora) zo 14. septembra 2011 vo veci T-84/10, Regione Puglia/Komisia

28.1.2012   
            
            
               SK
            
            
               Úradný vestník Európskej únie
            
            
               C 25/40
            
         
      Odvolanie podané 24. novembra 2011: Regione Puglia proti rozsudku Všeobecného súdu (prvá komora) zo 14. septembra 2011 vo veci T-84/10, Regione Puglia/Komisia
      (Vec C-586/11 P)
      (2012/C 25/75)
      Jazyk konania: taliančina
      
         Účastníci konania
      
      
         Odvolateľ: Regione Puglia (v zastúpení: F. Brunelli a A. Aloia, avvocati)
      
         Ďalší účastník konania: Európska komisia
      
         Návrhy odvolateľa
      
      
                  —
               
               
                  zrušiť uznesenie Všeobecného súdu z 14. septembra 2011, doručené odvolateľovi 15. septembra 2011, ktoré vyhlásilo žalobu vo veci T-84/10 za neprípustnú,
               
            
                  —
               
               
                  v dôsledku toho preskúmať meritum veci a následne zrušiť rozhodnutie Európskej komisie K(2009) 10350 z 22. decembra 2009 týkajúce sa „zrušenia pozastavenia priebežných platieb z Európskeho fondu pre regionálny rozvoj súvisiacich s programom, ktorý je predmetom tohto rozhodnutia“, tým, že sa potvrdí platnosť a účinnosť iba ustanovení článku 4,
               
            
                  —
               
               
                  zaviazať Európsku komisiu na náhradu trov konania.
               
            
         Odvolacie dôvody a hlavné tvrdenia
      
      Odvolateľ po prvé tvrdí, že konanie na prvom stupni obsahuje procesné chyby, ktoré odvolateľovi spôsobili vážnu ujmu, a to nenariadením ústnej časti konania podľa článku 114 ods. 3 Rokovacieho poriadku Všeobecného súdu.
      Po druhé odvolateľ tvrdí, že Všeobecný súd porušil právo Spoločenstva, keď nesprávne vyložil článok 263 ods. 4 ZFEÚ a nariadenie Rady (ES) č. 1260/1999 (1), v spojení s článkom 4 ods. 2 a 3 ZFEÚ a článkom 5 ods. 3 ZFEÚ a ďalej keď dostatočne neodôvodnil svoje závery v rozpore s článkom 81 Rokovacieho poriadku Všeobecného súdu.
      
         (1)  Ú. v. ES L 161, s. 1; Mim. vyd. 14/001, s. 31.